CELEX: 22017D0052
Language: ro
Date: 2016-12-22 00:00:00
Title: Decizia nr. 5/2016 a Comitetului ambasadorilor ACP-UE din 22 decembrie 2016 de acordare a descărcării de gestiune directorului Centrului pentru Dezvoltarea Întreprinderii (CDI) cu privire la execuția bugetului centrului pentru exercițiile financiare 2011 și 2012 [2017/52]

12.1.2017   
            
            
               RO
            
            
               Jurnalul Oficial al Uniunii Europene
            
            
               L 7/22
            
         DECIZIA NR. 5/2016 A COMITETULUI AMBASADORILOR ACP-UE
   din 22 decembrie 2016
   de acordare a descărcării de gestiune directorului Centrului pentru Dezvoltarea Întreprinderii (CDI) cu privire la execuția bugetului centrului pentru exercițiile financiare 2011 și 2012 [2017/52]
   COMITETUL AMBASADORILOR ACP-UE,
   având în vedere articolul 27 alineatul (5) al doilea paragraf din Regulamentul financiar al CDI (1),
   întrucât:
   
               (1)
            
            
               Veniturile centrului pentru exercițiile financiare 2011 și 2012 au constat în contribuții de la Fondul european de dezvoltare în valoare de 17 850 484,11 EUR pentru 2011 și de 15 856 427,31 EUR pentru 2012.
            
         
               (2)
            
            
               Execuția globală a bugetului Centrului de către directorul acestuia pentru exercițiile financiare 2011 și 2012 a fost de așa manieră încât, pe baza situațiilor financiare și a rapoartelor de audit statutar ale Centrului pentru Dezvoltarea Întreprinderii pentru 2011 și 2012, ar trebui să i se acorde acestuia descărcarea de gestiune cu privire la execuția bugetului pentru exercițiile respective,
            
         DECIDE:
   Articol unic
   Comitetul ambasadorilor ACP-UE, pe baza rapoartelor auditorilor pentru anii 2011 și 2012, a bilanțurilor și a conturilor de venituri și cheltuieli pentru exercițiile financiare corespunzătoare, acordă directorului Centrului pentru Dezvoltarea Întreprinderii descărcarea de gestiune cu privire la execuția bugetului centrului pentru exercițiile financiare 2011 și 2012.
   
      Adoptată la Bruxelles, 22 decembrie 2016.
      
         
            Pentru Comitetul ambasadorilor ACP-UE
         
         
            Președintele
         
         P. JAVORČÍK
      
   
   
      (1)  JO L 70, 9.3.2006, p. 52.